open-index/open-wikipedia-markdown huggingface dataset:
محجن بن اورع

**حضرت محجن ؓبن اورع** صحابی رسول تھے۔محجن ؓ کو تیر اندازی سے خاص شغف تھا۔
### نام ونسب
محجن نام، باپ کا نام ادرع تھا، نسلاً اسحم بن افصی بن حارثہ بن عمرو بن عامر کی اور سے تعلق رکھتے تھے۔
### اسلام
دعوتِ اسلام کے ابتدائی زمانہ میں مشرف باسلام ہوئے۔
### تیر اندازی
محجن کو تیر اندازی سے خاص شغف تھا،ایک مرتبہ وہ قبیلہ کے ساتھ تیر اندازی کی مشق کر رہے تھے،آنحضرتﷺ ادھر سے گذرے،آپ سپاہیانہ کھیلوں کو بہت پسند فرماتے تھے، اس لیے خود بھی تیر اندازی میں شریک ہو گئے اور فرمایا بنی اسمعیل تیر اندازی کرو تمھارا باپ (حضرت اسمعیٰلؑ) بھی تیر انداز تھا، میں فلاں کے ساتھ ہوں (بخاری کتاب الجہاد) ابن سعد کی روایت ہے کہ آپ نے فرمایا کہ میں ابن ادرع کے ساتھ ہوں۔

### عراق کا قیام
عراق کی فتوحات کے بعد جب بصرہ آبادہوا،تومدینہ چھوڑ کر یہان کی سکونت اختیار کرلیاور مسجد بصرہ کی بنیاد ڈالی۔
### مدینہ کی مراجعت اوروفات
کچھ دنوں کے بعد دیار حبیب کی کشش نے پھر مدینہ بلالیا اور یہیں امیر معاویہ کے زمانہ میں وفات پائی۔


## حوالہ جات
مسلم بن حارث

**حضرت مسلم بن حارثؓ** صحابی رسول تھے۔
### نام ونسب
مسلم نام، باپ کا نام حارث تھا، قبیلہ تمیم سے نسبی تعلق رکھتے تھے۔
### اسلام و غزوات
ان کے اسلام کا زمانہ متعین طور پر نہیں بتایا جا سکتا ،قبولِ اسلام کے بعد خاصۃً لوجہ اللہ جہاد میں شریک ہوتے تھے اوراشاعتِ اسلام کے مقابلہ میں مال غنیمت کی مطلق پروانہ کرتے تھے، اس بے لوثی اوراخلاص کی وجہ سے کبھی کبھی ان مجاہدین کو جو جہاد کے ساتھ مالِ غنیمت کے بھی خواہاں ہوتے تھے ہدفِ ملامت بننا پڑتا تھا،ایک مرتبہ آنحضرتﷺ نے کسی دشمن کے مقابلہ میں سریہ بھیجا، مسلم بھی اس میں شریک تھے،قلعہ کے قریب پہنچے تو محصورین کا شوروغوغاسن کرپاس گئے اورکہا اگر بچنا چاہتے ہو تو لا الہ الا اللہ کہو،ان کی اس فہمایش پر قلعہ والے مسلمان ہو گئے، اس پر ان کے بعض ساتھیوں نے جو مالِ غنیمت کے خواہاں تھے،انھوں نے بڑی ملامت کی کہ تم نے ہم کو مالِ غنیمت سے محروم کر دیا اورواپس ہوکر آنحضرتﷺ سے واقعہ بیان کیا، آپ نے سن کر مسلم کی بڑی توصیف فرمائی اورفرمایا تم کو قلعہ کے ہر فردکے بدلہ میں اتنا اتنا اجر ملیگا اورخوشنودی کی سند کے طور پر آئندہ آنے والے خلفاء اورائمہ کے نام ایک سفارشی تحریر لکھ کر عطا فرمائی  اورایک دعا تلقین فرمائی کہ اس کو سات مرتبہ فجر و مغرب کے بعد پڑھا کرو اس سے تم کو فائدہ ہوگا۔

### عہد خلفاء
حضرت ابوبکرؓ کے زمانہ میں مسلم نے آنحضرتﷺ کا تحریری فرمان ان کی خدمت میں لیجا کر پیش کیا آپ نے اس کو پڑھ کر انھیں کچھ مرحمت فرمایا مسلم چاروں خلفاء کے زمانہ میں زندہ تھے اورہر خلیفہ کے سامنے وہ تحریر پیش کرتے رہے اوران سب سے انھیں کچھ نہ کچھ ملتا رہا۔

### وفات
ان کے زمانہ وفات کی تعیین کے بارہ میں اربابِ سیر خاموش ہیں،اتنا معلوم ہوتا ہے کہ عمر بن عبد العزیز سے پہلے وفات پاچکے تھے،حضرت عمر بن عبدؓ العزیز خلفائے راشدین کے قدم بہ قدم چلتے تھے؛چنانچہ ان کی سنت پوری کرنے کے لیے مسلم کے بیٹے حارث کو بلا کر کچھ دیا اورفرمایا اگر میں چاہتا تو خود تمھارے پاس آسکتا تھا،لیکن میں نے تم سے رسول اللہ ﷺ کی حدیث سننے کے لیے تم کو زحمت دی ہے۔

### فضل وکمال
مسلم فضل وکمال کی حیثیت سے کوئی امتیاز نہ رکھتے تھے،تاہم ان کا دامن حدیث نبوی سے بالکل خالی نہیں ہے،ان سے ان کے لڑکے حارث نے حدیثِ روایت کی ہے۔


## حوالہ جات
کرز بن جابر فہری

**حضرت کرزؓبن جابر فہری** صحابی رسول تھے۔فتح مکہ میں آنحضرتﷺ کے ہمرکاب تھے۔
## نام ونسب
کرز نام،باپ کا نام جابر تھا، نسب نامہ یہ ہے ،کرز بن جابر بن حسیل بن لاحب ابن ضبیب بن عمرو بن شیبان بن محارب بن فہر بن مالک قرشی فہری۔

### اسلام سے پہلے
آغاز اسلام میں قریش کا بچہ بچہ مسلمانوں کا دشمن تھا اورمقدور بھرا نہیں تکلیف پہنچانے کی کوشش کرتا تھا، کرز بھی اس سے مستثنیٰ نہ تھے،مدینہ سے تین میل کے فاصلہ پر کوہ جماء کے قریب مسلمانوں کے اونٹ چرا کرتے تھے،کرزنے 2ھ میں چھاپہ مار کر انھیں لوٹ لیا، آنحضرتﷺ بہ نفس نفیس ان کے تعاقب میں نکلے، وادیِ صفوان میں پہنچ کر معلوم ہوا کہ کرز نکل جاچکے اس لیے آپ لوٹ گئے۔

### اسلام
اس واقعہ کے کچھ دنوں بعد کرز مشرف باسلام ہو گئے۔

### ایک سریہ
6ھ میں قبیلہ عرنیہ کے اٹھارہ آدمی مدینہ آکر مشرف باسلام ہوئے،یہاں کی آب وہوا انھیں ناموافق ہوئی،طحال ہو گیا، تھوڑے فاصلہ پر مقام ذی الجدد میں آنحضرتﷺ کے مویشی چرا کرتے تھے،یہاں کی آب ہوا اچھی تھی،آپ نے نو مسلم عربیوں کو حکم دیا کہ وہیں جاکر رہو اوراونٹوں کا دودھ استعمال کرو،کچھ دنوں میں توانائی آجائے گی ؛چنانچہ یہ لوگ وہاں جاکر رہنے لگے،جب کھاپی کر توانا و تندرست ہو گئے،تو اونٹوں کو لے کر بھاگ گئے ،آپ کے غلام نے روکنے کی کوشش کی تو اس کے ہاتھ پاؤں کاٹ کر آنکھوں میں کانٹے چبھو دیے،آنحضرتﷺ کو خبر ہوئی تو آپ نے کرز کو بیس سواروں کے ساتھ ان کے تعاقب میں روانہ کیا،کرزانہیں گرفتار کرکے لائے، آنحضرتﷺ نے ان سے ان کی شقادت کا پورا قصاص لیا۔
### شہادت
فتح مکہ میں آنحضرتﷺ کے ہمرکاب تھے،کرز اور جبیش خالد ؓبن ولید کے دستہ میں تھے،اتفاق سے دونوں خالد سے چھوٹ کر دوسرے راستہ پر جاپڑے،یہاں کچھ مشرک ملے،انھوں نے جیش کو شہید کر دیا، کرزنے ان کی لاش سامنے کرلی اوریہ رجز
قد علمت صفراء من بنی فھر نقیۃ الوجو لا نقیۃ الصدر
ترجمہ: بنی فہر کی زرد رنگ اورصاف چہرے اورسینہ والی عورتیں جانتی ہیں۔
لا ضربن الیوم عن ابی ضحر
کہ آج میں ابی ضحر(جیش) کی جانب سے لڑوں گا۔
پڑہتے ہوئے مشرکین پر حملہ کر دیا اورلڑتے لڑتے شہید ہو گئے۔


## حوالہ جات

زمرہ:ساتویں صدی کی عرب شخصیات
زمرہ:630ء کی وفیات
زمرہ:8ھ کی وفیات
زمرہ:ساتویں صدی کی شخصیات
قباث بن اشیم

**حضرت قباثؓ بن اشیم** صحابی رسول تھے۔بدر کے علاوہ بعض غزوات میں آنحضرتﷺ کی ہمرکابی کا شرف حاصل کیا۔
### نام ونسب
قباث نام، باپ کا نام اشیم تھا،نسب نامہ یہ ہے، قباث بن اشیم بن عامر بن ملوح بن نعیمر ابن عوف بن کعب بن عامر بن لیث بن بکر بن عبد مناۃ بن کنانہ کنانی۔
### اسلام سے پہلے
بدر میں مشرکین کے ساتھ تھے، اس میں ان کی خاص اہمیت تھی۔
### اسلام وغزوات
غزوۂ بدر کے بعد مشرف باسلام ہوئے  اوربعض غزوات میں آنحضرتﷺ کی ہمرکابی کا شرف حاصل کیا۔
### شام کی فوج کشی اوردمشق کی سکونت
شام کی فوج کشی میں مجاہدانہ شرکت کی، جنگ یرموک میں فوج کا ایک حصہ ان کے ماتحت تھا ،شام کی تسخیر کے بعد دمشق میں مستقل سکونت اختیار کرلی۔

### وفات
وفات کے بارہ میں ارباب سیر خاموش ہیں، لیکن اتنا پتہ چلتا ہے کہ عبد الملک اموی کے عہد تک زندہ تھے۔
### احترام نبوت
آنحضرتﷺ کا اتنا احترام کرتے تھے کہ رسول اللہ ﷺ کے مقابلہ میں اپنے من کی زیادتی کو بھی بڑائی سے تعبیر نہ کرتے تھے،ایک مرتبہ عبد الملک نے ان سے پوچھا تم بڑے تھے یا رسول اللہ ﷺ قباث نے کہا آنحضرتﷺ مجھ سے بڑے تھے البتہ میں ان سے سن میں زیادہ تھا۔


## حوالہ جات
مطیع بن اسود

**حضرت مطیع ؓبن اسود** صحابی رسول تھے۔فتح مکہ میں مشرف باسلام ہوئے۔
### نام ونسب
جاہلی نام عاص اوراسلامی مطیع ہے،نسب نامہ یہ ہے،مطیع بن اسود بن حارثہ بن فضلہ بن عوف بن عبید بن عویج بن عدی بن کعب قرشی عدوی۔
### اسلام
فتح مکہ میں مشرف باسلام ہوئے،اس وقت ان کا نام "عاص" نافرمان تھا، آنحضرتﷺ نے بدل کر "مطیع" فرمان بردار رکھا تبدیل نام کا یہ واقعہ بیان کیا جاتا ہے کہ ایک مرتبہ آنحضرتﷺ مسجد میں منبر پر تشریف فرما ہوکر لوگوں کو بٹھا رہے تھے اسی دوران میں عاص آگئے اورآنحضرتﷺ کا ارشاد سن کر سب سے آخر میں بیٹھ گئے،آنحضرتﷺ کے منبر سے اترنے کے بعد عاص جاکر آپ سے ملے،آپ نے پوچھا تم کو میں نے نماز میں نہیں دیکھا، عرض کی فدیت بابی دامی یا رسو ل اللہ میں جس وقت مسجد میں داخل ہو رہا تھا،اس وقت آپ لوگوں کو بیٹھنے کا حکم دے رہے تھے اس لیے میں سب کے آخر میں بیٹھ گیا،جہاں آپ کی آواز پہنچ جاتی تھی،یہ سن کر آنحضرتﷺ نے فرمایا،تم عاص نہیں ؛بلکہ مطیع ہو اس دن سے ان کا نام مطیع ہو گیا۔

### وفات
حضرت عثمانؓ کے عہد خلافت میں وفات پائی۔

### اولاد
ان کے کئی اولادیں تھیں، عبد اللہ اورسلیمان وغیرہ،عبد اللہ جنگِ جمل میں حضرت عائشہؓ کی حمایت میں کام آئے۔


## حوالہ جات
نبیشتہ الخیر

**حضرت نبیشۃ الخیرؓ** صحابی رسول تھے۔
### نام ونسب
نبیشہ نام، ابو طریف کنیت، خیر لقب، نسب نامہ یہ ہے،نبشیۃ بن عمرو بن عوف ابن عبد اللہ بن عتاب بن حارث بن حصین بن نابغہ بن لحیان بن ہذیل بن مدر کہ بن الیاس بن مضر مضری۔
### اسلام
ان کے اسلام کا زمانہ متعین طور پر نہیں بتایا جا سکتا، فتح مکہ کے بعد کسی وقت مشرف باسلام ہوئے۔
### خیر کا خطاب
اسلام کے بعد دربار رسالت سے خیر کا لقب ملا، اس کا واقعہ یہ ہے کہ ایک مرتبہ نبیشہ آنحضرتﷺ کی خدمت میں حاضر ہوئے،اس وقت آپ کے پاس کچھ قیدی تھے،نبیشہ نے عرض کیا یا رسول اللہ ان پر احسان فرمائیے اورفدیہ لے کر رہا کردیجئے فرمایا تم نے نیک صلاح دی تم نبیشۃ الخیر ہو۔

### فضل وکمال
حضرت نبیشہ سے گیارہ حدیثیں مروی ہیں۔

### تبلیغ فرمان رسول
معمولی معمولی باتوں میں فرمان نبویﷺ کی تبلیغ پیش نظر رہتی تھی، ایک مرتبہ چند آدمی ایک بڑے پیالہ میں کھانا کھا رہے تھے،اتفاق سے نبیشہ بھی پہنچ گئے ،انھوں نے ان لوگوں سے کہا کہ رسول اللہ ﷺ نے فرمایا ہے،جو شخص کھانے کے بعد پیالہ چاٹیگا میں اس کے لیے دعائے مغفرت کروں گا۔


## حوالہ جات
موہب بن قابوس

**حضرت موہبؓ بن قابوس** صحابی رسول تھے۔
### نام ونسب
وہب نام، باپ کا نام قابوس تھا، نسلاً قبیلہ مزینہ سے تعلق رکھتے تھے اور ارص مزینہ میں رہتے تھے۔
### اسلام
جنگِ احد کے زمانہ میں اپنے بھتیجے حارث کے ساتھ بکریاں لے کر عدنیہ آئے،یہاں بالکل سناٹا تھا، پوچھا سب لوگ کہاں گے؟ معلوم ہوا کوہِ اُحد پر آنحضرتﷺ کے ساتھ مشرکین کے مقابلہ میں گئے ہوئے ہیں، یہ سن کر اسی وقت مشرف باسلام ہو گئے ۔
### شہادت
قبول اسلام کے بعد احد کی رزمگاہ میں پہنچے،ہنگامہ کار زار گرم تھا وہب مسلمانوں کے ساتھ مل کر حملہ آور ہو گئے،اسی دوران میں مشرکین میں سے خالد بن ولید اورعکرمہ بن ابی جہل پشت کی جانب سے نمودار ہوئے اورنہایت جم کر مقابلہ کیا، ابھی یہ مقابلہ جاری تھا کہ مشرکین کا ایک اور جتھا نظر آیا، آنحضرتﷺ نے فرمایا، اس سے کون نپٹے گا،وہب نے عرض کیا میں یا رسول اللہ یہ کہہ کر اس قدر تیر باری کی کہ جتھا واپس جانے پر مجبور ہو گیا، مگر ایک دوسرا جتھا نمودار ہو گیا، آنحضرتﷺ نے فرمایا ،اس کے مقابلہ میں کون آتا ہے ،وہب نے پھر اپنے کو پیش کیا، اوراس زور شور سے حملہ آور ہوئے کہ اس جتھے کا بھی منہ پھیر دیا،اس سے فارغ ہوئے تھے کہ تیسرا جتھا دکھائی دیا، آنحضرتﷺ نے پھر فرمایا،اس کے مقابلہ کے لیے کون اٹھتا ہے،اس مرتبہ بھی اس سوال کے جواب میں وہب ہی کی آواز آئی، آنحضرتﷺ نے بشارت دی جاؤ جاکر جنت لو، یہ مژدہ سن کر شاداں و فرحان یہ کہتے ہوئے کہ نہ کسی کو چھوڑوں گا اور نہ اپنے بچاؤ کی کوشش کروں گا، مشرکین کے جم غفیر میں گھس گئے اور تلوار چمکاتے ہوئے اس پار سے اس پار نکل گئے،مسلمان یہ جرأت اوربہادری دیکھ کر عش عش کرتے تھے، آنحضرتﷺ دعا فرماتے تھے کہ "خدایا اس پر رحم کر، وہب دیر تک حیرت انگیز شجاعت کے ساتھ لڑتے رہے،آخر میں مشرکین چاروں طرف سے ٹوٹ پڑے اور ہر طرف سے نرغہ میں لے کر تیروں اور تلواروں کی بارش شروع کردی،تنِ تنہا اس ہجوم کا کب تک مقابلہ کرتے، بالآخر سینکڑوں زخم کھا کر خلعت شہادت سے سرفراز ہو گئے۔

شہادت کے بعد شمار کیا گیا تو بیس زخم ایسے کاری تھے کہ ان میں سے ہر ایک زخم شہادت کے لیے کافی تھا، شہید کرنے کے بعد مشرکین نے نہایت بری طرح مثلہ کیا تھا، ان کے بھتیجے حارث یہ المناک منظر دیکھ کر بے قابو ہو گئے اور بے تابانہ اٹھ کر اسی بہادری اوربے جگری سے لڑکرجام شہادت پیا، آنحضرتﷺ پر وہب کی شہادت کا نہایت سخت اثر ہوا،چچا بھتیجے دونوں کی لاشوں پر کھڑے ہوکر فرمایا کہ میں تم سے راضی ہوں، مشرکوں نے وہب کی لاش کا اس بری طرح مثلہ کیا تھا کہ قریب جاکر نظر ڈالنے کی ہمت نہ پڑتی تھی،آنحضرتﷺ خود تشریف لے گئے اوردفن تک ان کے پیروں کی سمت کھڑے رہے،اورقبر میں رکھنے کے بعد اپنے ہاتھوں سے سرخ بوٹوں کی چادر کھینچ کر اڑ ھائی، چادر چھوٹی تھی،پاؤں کھلے رہ گئے تھے،آنحضرتﷺ نے ان پر حرملہ ڈلوائی اوراپنے ہاتھوں سے سپرد خاک کرکے واپس ہوئے ،اس حیثیت سے وہب کی شہادت بڑی قابل رشک تھی کہ قبول اسلام کے بعد ان کا ایک لمحہ بھی دنیا سے ملوث نہ ہوا اورسیدھے جنت الفردوس کو سدھارے، اس طیب وطاہر زندگی اوراس شہادت پر بڑے بڑے صحابہ رشک کرتے تھے،حضرت عمرؓ اورحضرت سعدؓ کہتے تھے کہ کاش مزنی کی شہادت ہم کو نصیب ہوئی ہوتی۔


## حوالہ جات
یزید بن شجرہ رہاوی

**حضرت یزید ؓبن شجرہ رہاوی** صحابی رسول تھے۔
### نام ونسب
یزید نام، باپ کا نام شجرہ تھا، قبیلۂ مذحج کی ایک شاخ سے نسبی تعلق رکھتے تھے ان کے جدا اعلیٰ رہا سے اوپر نسب نامہ یہ ہے، رہا بن یزید بن عتبہ بن حرب بن مالک ابن آز شامی۔
### اسلام
ان کے اسلام کا زمانہ متعین طور سے نہیں بتایا جا سکتا، غالباً عہد رسالت کے آخر میں مشرف باسلام ہوئے۔
### ذوق جہاد
ان کا خاص اورامتیازی وصف جہاد وشوق ولولہ تھا، مگر عہد رسالت میں تاخیر اسلام کی وجہ سے انھیں اس سعادت کا موقع نہیں ملا، خلفائے راشدین کے زمانہ میں بعض لڑائیوں میں شرکت کا پتہ چلتا ہے، ان کی تلوار پورے طور پر امیر معاویہ کے زمانہ میں بے نیام ہوئی، اس عہد میں رومیوں کے مقابلہ میں اکثر مہمیں ابن شجرہ ہی کی قیادت میں بھیجی جاتی تھیں، ان کی ایک تقریر سے جو انھوں نے مسلمانوں کے سامنے ترغیب جہاد کے لیے کی تھی، ان کے ولولہ جہاد کا اندازہ ہوتا ہے:
لوگو!کاش تمھیں بھی سیاہ سپید اورسرخ وسبز رنگوں اورفوجوں کے کوچ میں وہ کچھ نظر آتا جو میں دیکھتا ہوں، میدان جنگ میں جب مسلمان نماز کے لیے صف بستہ ہوتے ہیں تو جنت دو زخ اورآسمان کے دروازے کھل جاتے ہیں اور حوریں اپنی پوری آرایش جمال کے ساتھ نکل آتی ہیں اور ہر اس مجاہد کے لیے جو میدانِ کارزار میں قدم رکھتاہے دعا کرتی ہیں کہ خدایا اسے ثابت قدم رکھ اوراس کی مدد فرما اورجو پیچھے ہٹتا ہے اس سے اپنا چہرہ چھپالیتی ہیں، پس اے قوم کے معززین !میرے ماں باپ تم پر فدا ہوں جنگ میں پوری کوشش اورثابت قدمی دکھاؤ، یادر کھو کہ تم میں سے جب کوئی میدانِ جنگ کی طرف قدم بڑھاتا ہے توخون کے فوارہ کی پہلی پھوار سے اس کے گناہ خزاں رسیدہ پتوں کی طرح جھڑ جاتے ہیں اورحوریں آکر اپنے ہاتھوں سے اس کا گرد وغبار جھاڑتی ہیں۔

### امارت حج
39ھ میں امیر معاویہؓ نے ان کو اپنی جانب سے امیر الحج بناکر بھیجا تھا، حضرت علیؓ کی جانب سے قثم بن عباس مکہ کے حاکم تھے، اس لیے امارتِ حج کے بارہ میں اختلاف ہوا، حضرت ابو سعیدؓ خدری نے ایک تیسرے شخص شیبہ بن عثمان کا نام امارت حج کے لیے پیش کیا، ان پر فریقین رضا مند ہو گئے۔

### وفات
55ھ میں رومیوں کے مقابلہ میں کسی معرکہ میں شہید ہوئے۔


## حوالہ جات
معقل بن ضان

**حضرت معقل ؓبن ضان** صحابی رسول تھے۔ فتحِ مکہ میں آنحضرتﷺ کے ہمرکاب اور اپنے قبیلہ کے علمبردار تھے۔

## نام ونسب
معقل نام، ابو عبد الرحمن کنیت، نسب نامہ یہ ہے، معقل بن سنان بن مطہر بن عرکی ابن فتیان بن سبیع بن بکر بن اشجع اشجعی۔

## اسلام و غزوات
فتح مکہ سے پہلے مشرف باسلام ہوئے، فتحِ مکہ میں آنحضرت ﷺ کے ہمرکاب اور اپنے قبیلہ کے علمبردار تھے۔

## عہد فاروقی
کوفہ آباد ہونے کے بعد یہاں گھر بنا لیا، حضرت عمرؓ کے زمانہ میں ایک مرتبہ مدینہ آئے بڑے صاحبِ جمال تھے، کسی (غالباً عورت) نے ان کے حسن و جمال کی تعریف میں

اعوذ برب الناس من شر معقل اذا معقل راج البقیع رجلا

میں لوگوں کے رب سے معقل کے شر سے پناہ مانگتی ہوں، جب وہ گیسو سنوار کر بقیع کی طرف نکلتے ہیں۔

حضرت عمرؓ نے یہ شعر سنا تو ان کو مدینہ بدر کر کے، بصرہ بھیج دیا۔

## یزید کی مخالفت
معقل، یزید کے طور و طریقوں کی وجہ سے اس کے سخت خلاف تھے، امیر معاویہ نے جب یزید کی بیعت کے لیے ممالک محروسہ سے وفود طلب کیے، تو معقل بھی مدینہ والوں کے ساتھ اظہارِ بیعت کے لیے بھیجے گئے، شام جانے کے بعد ایک دن یزید کے ندیم خاص مسلم بن عقبہ کے سامنے یزید کے متعلق اپنے خیالات ظاہر کیے کہ میں یزید کی بیعت کے لیے جبریہ بھیجا گیا ہوں، میری آمد کو قضائے الہی کے سوا کیا کہا جائے، جو شخص مے خوار ہو، محرمات کے ساتھ نکاح کرتا ہو وہ کس طرح بیعت کا مستحق ہے؟ اسی سلسلہ میں انھوں نے یزید کی تمام برائیاں بیان کر ڈالیں اور مسلم سے کہا کہ میں نے تم سے یہ باتیں رازدارانہ کی ہیں اس لیے ان کو اپنی ہی ذات تک محدود رکھنا، مسلم نے کہا امیر المومنین سے تو نہ کہوں گا لیکن جب موقع ملے گا، تمھاری گردن اڑا دوں گا۔

دنیوری کا بیان ہے کہ معقل نے کہا تھا کہ میں مدینہ واپس جا کر فاسق و فاجر یزید کی بیعت توڑ کر مہاجرین میں سے کسی کے ہاتھ پر بیعت کرلوں گا، اس وقت مسلم ان پر قابو نہ پاسکا، مگر قسم کھالی کہ جب بھی تم میرے قابو میں آؤ گے تمھاری گردن اڑادوں گا۔

## شہادت
مدینہ آنے کے بعد معقل نے جو کچھ کہا تھا، کر دکھایا، جب عبد اللہ بن زبیرؓ نے حجاز میں خلافت کا دعویٰ کیا اور یزید نے ان کے مقابلہ کے لیے فوجیں روانہ کیں، تو معقل ابن زبیرؓ کے ساتھ ہو گئے اور جب ابن زبیرؓ نے شکست کھائی، تو مدینہ کے لوگوں کے ساتھ یہ بھی گرفتار ہوئے اور مسلم کے سامنے پیش کیے گئے، معقل پیاسے تھے، مسلم نے کہا معقل پیاسے معلوم ہوتے ہو، انھوں نے اثبات میں جواب دیا، مسلم نے بادام کا شربت بنانے کا حکم دیا اور شربت پلا کر کہا اب کبھی کسی مفرح چیز کی خواہش کرنے کا موقع نہ ملے گا، یہ کہہ کر ان کی گردن مارنے کا حکم دیا، فوراً اس حکم کی تعمیل ہوئی اور معقل حق پرستی کے جرم پر بنی امیہ کی ستم آرائی کا شکار ہو گئے۔
## فضل وکمال
فضل وکمال اورمذہبی حیثیت کا اندازہ علامہ ابن عبد البر کی اس رائے سے کیجئے، کان فاضلا تقیا شابا۔ مغفل فاضل، پاکباز جوان تھے۔

## حوالہ جات
یرواند آبراهامیان

**یرواند آبراهامیان** (پیدائش 1940) مشرق وسطی کا ایک ایرانی امریکی مؤرخ ہے۔ وہ باروک کالج اور سٹی یونیورسٹی آف نیو یارک کا گریجویٹ سینٹر کا تاریخ کا معزز پروفیسر ہیں اور وہ بڑے پیمانے پردورِ جدید ایران کا معروف مورخ کے طور پر شمار کیا جاتا ہے۔ وہ آرمینیائی قوم کا نسل کا ہے۔

## حوالہ جات

زمرہ:1940ء کی پیدائشیں
زمرہ:اکیسویں صدی کی امریکی شخصیات
زمرہ:اکیسویں صدی کی ایرانی شخصیات
زمرہ:اکیسویں صدی کے مؤرخین
زمرہ:ایران کے مؤرخین
زمرہ:بقید حیات شخصیات
زمرہ:بیسویں صدی کی امریکی شخصیات
زمرہ:بیسویں صدی کی ایرانی شخصیات
زمرہ:بیسویں صدی کے مؤرخین
زمرہ:تہران کی شخصیات
زمرہ:جامعہ کولمبیا کے فضلا
زمرہ:سینٹ جان کالج، اوکسفرڈ کے فضلا
زمرہ:مارکسی مؤرخین
زمرہ:مملکت متحدہ کو ایرانی تارکین وطن
زمرہ:نسلی آرمینی مؤرخین
زمرہ:ریاستہائے متحدہ کے وطن گیر شہری
زمرہ:بیسویں صدی کے امریکی مؤرخین
زمرہ:اکیسویں صدی کے امریکی مؤرخین
زمرہ:ویکی ڈیٹا سے مختلف مختصر وضاحت
ناجیہ بن جندب

**حضرت ناجیہ ؓبن جندب** صحابی رسول تھے۔صلح حدیبیہ میں آنحضرتﷺ کے ہمرکاب تھے اورآنحضرتﷺ کے قربانی کے جانوروں کے نگران تھے۔
### نام ونسب
ذکوان نام، ناجیہ خطاب اورصاحب البدن لقب ہے،نسب نامہ یہ ہے ،ناجیہ بن جندب ابن عمیر بن یعمر بن دارم بن عمرو بن واثلہ بن سہم بن مازن بن سلامان بن افصیٰ اسلمی۔
### اسلام
ان کے اسلام کا زمانہ متعین طور سے نہیں بتایا جا سکتا،لیکن حدیبیہ سے پہلے مشرف باسلام ہو چکے تھے،صلح حدیبیہ میں آنحضرتﷺ کے ہمرکاب تھے اورآنحضرتﷺ کے قربانی کے جانوروں کے نگران تھے  مدینہ سے نکلنے کے بعد کچھ دور بڑھ کر آنحضرتﷺ کو معلوم ہوا کہ قریش نے خالد بن ولیدؓ کو روکنے کے لیے بھیجا ہے،آپ لڑنا پسند نہ فرماتے تھے،اس لیے ہمراہیوں سے پوچھا، تم میں کون ایسا شخص ہے جو ان لوگوں (قریش )کا راستہ بچا کر ہم کو دوسرے راستہ سے نکال لیجائے،جندب نے عرض کی فدیت بالی دامی یا رسول اللہ! میں یہ خدمت انجام دونگا؛چنانچہ قریش کا راستہ کاٹ کر ایک دوسرے راستہ سے مسلمانوں کو حدیبیہ پہنچادیا۔

حدیبیہ کے جس میدان میں مسلمان خیمہ زن ہوئے تھے،وہاں پانی نہ تھا،جابجا خشک گڈھے تھے،لوگوں نے آنحضرتﷺ سے پانی کی شکایت کی، آپ نے اپنے ترکش سے ایک تیر نکال کر ناجیہ کو دیا کہ ان کو جاکر خشک گڈھے میں گاڑدو، انھوں نے ایک ایک گڈھے کے وسط میں گاڑدیا،اس کی برکت سے خشک گڈھے میں پانی کا فوارہ چھوٹنے لگا۔
حدیبیہ کے پاس جب معلوم ہوا کہ قریش مکہ کے داخلہ میں مزاحم ہوں گے،تو ناجیہ نے عرض کیا یا رسول اللہ ﷺ اجازت ہو تو میں جانوروں کو حرم میں لیجا کر ذبح کردوں فرمایا موجودہ حالات میں تم کس طرح لیجا سکتے ہو، عرض کی میں ایسے راستہ سے لیجاؤں گا کہ قریش کو پتہ تک نہ چلے گا؛چنانچہ آپ نے جانوروں کے حوالے کر دیے،انھوں نے حزم میں لیجا کر ذبح کر دیا۔

عمرۃ القضا میں بھی آنحضرتﷺ کے قربانی کے جانوروں کولیجانے اوران کی نگرانی کی خدمت انھی کے سپرد ہوئی؛چنانچہ یہ آنحضرتﷺ سے پہلے چار اسلمی نوجوانوں کو ساتھ لیکرقربانی کے جانوروں کومکہ لے گئے۔

### حجۃ الوداع
حجۃ الوداع میں بھی ہمرکاب تھے،اس میں بھی آنحضرتﷺ کے قربانی کے جانوروں کی نگرانی انھی کے سپرد تھی ، اسی لیے ان کو "صاحب بدن رسول اللہ" یعنی رسول اللہ کے قربانی کے جانور والے کہا جاتا ہے۔

### وفات
امیر معاویہؓ کے عہد خلافت میں وفات پائی۔

## حوالہ جات
سید انوار الحق حقی

**سید انوار الحق حقی** (نیز معروف بہ طور **ایس. اے. ایچ. حقی**) (22 جنوری 1922 - 10 فروری 2010) وہ بھارتی اسکالر تھے، جو علی گڑھ مسلم یونیورسٹی کے شعبہ پولیٹیکل سائنس کے بیس سال سے سربراہ رہے۔ وہ ابرار الحق حقی کے چھوٹے بھائی تھے۔
## سوانح
حقی 22 جنوری 1922 کو ہردوئی میں پیدا ہوئے تھے۔ انھوں نے بی اے کی ڈگری لکھنؤ یونیورسٹی سے اور ایم اے کی تعلیم علی گڑھ مسلم یونیورسٹی سے حاصل کی۔ انھوں نے تیمور پر محمد حبیب کی نگرانی میں ڈاکٹریٹ کا مقالہ لکھا۔ انھوں نے برطانوی نوآبادیاتی پالیسی پر لندن اسکول آف اکنامکس میں دوسرا ڈاکٹریٹ مقالہ لکھا۔

وہ بیس سال تک علی گڑھ مسلم یونیورسٹی کے شعبہ پولیٹیکل سائنس کے سربراہ رہے۔ 1967 میں انھوں نے شعبہ جاتی جریدہ * انڈین جرنل آف سیاست * کا آغاز کیا۔ آپ 1982 میں ریٹائر ہوئے۔ بعد میں انھوں نے یونیورسٹی آف وارسا ، مڈل ایسٹ ٹیکنیکل یونیورسٹی اور یونیورسٹی آف کشمیر میں بطور مہمان پروفیسر تعلیم دی۔

ان کے بڑے بھائی ابرار الحق حقی ایک عالم دین تھے، جنھوں نے ہردوئی میں **اشرف المدارس'' قائم کیا۔ 
== وفات ==
[[10 فروری]] [[2010ء]] کو حقی کا انتقال ہو گیا۔ 

== قلمی خدمات ==
حقی کی قلمی خدمات میں یہ بھی شامل ہیں: 
* ''چنگیز خان: دی لائف اینڈ لیگیسی آف این ایمپائر بلڈر''
* ''انڈین ڈیموکریسی ایٹ دی کراس روڈس''
* ''دی یونین-اسٹیٹ ریلیشنز ان انڈیا''
* ''سیکولرزم انڈر سیج : دی ایودھیا ٹریجڈی ان ریٹراسپیکٹ اینڈ پراسپیکٹ''
* ''ڈیموکریسی، پلورلزم اینڈ نیشن-بلڈنگ''
* ''دی ترکش امپیکٹ آن انڈیا دی فرسٹ فیز'' 
* ''دی اتاترک ریولوشن اینڈ انڈیا'' 
* ''دی فیتھ موومنٹ آف [[محمد الیاس کاندھلوی|مولانا محمد الیاس]]''
* ''دی کلونیل پالیسی آف دی لیبر گورنمنٹ''
* ''پرابلمز آف ری پریزنٹیشن ان دی نیؤ اسٹیٹس''
* ''میکیا ولی اور میکیاولیت: ایک مطالعہ'' (اردو)
* جدید سیاسی فکر کا پس منظر (**مع:''' محمد ہاشم قدوائی)
## مزید دیکھیے
* سید انوار الحق سید
* شیخ انوار الحق

## حوالہ جات

زمرہ:ضلع ہردوئی کی شخصیات
زمرہ:علی گڑھ مسلم یونیورسٹی کا تدریسی عملہ
زمرہ:لکھنؤ یونیورسٹی کے فضلا
زمرہ:لندن اسکول آف اکنامکس کے فضلا
زمرہ:جامعہ علی گڑھ کے فضلا
زمرہ:ویکی ڈیٹا سے مطابقت رکھنے والی مختصر تفصیل
آسٹریلیا خواتین ایک روزہ کرکٹ کھلاڑیوں کی فہرست

سنہ 1973ء کے خواتین عالمی کپ سے جولائی 2022ء تک، **147** خواتین نے آسٹریلیا قومی خواتین کرکٹ ٹیم کی طرف سے خواتین ایک روزہ بین الاقوامی کرکٹ کھیلی ہے۔ وہ تمام خواتین نے جنھوں ںے کم از کم ایک میچ کھیلا، اس میں شامل ہیں اور پہلے میچ سے ترتیب وار بلحاظ کیپ نمبر اندراج کیا گیا ہے۔ پہلے میچ کی خواتین کو الف بائی ترتیب بھی دی گئی ہے۔
## ایک روزہ مقابلوں کا آغاز
آسٹریلیا کی خواتین کرکٹ ٹیم نے 1973ء میں اپنے ایک روزہ مقابلوں کا آغاز کیا تھااور اس کے بعد سے وہ جدید کرکٹ کی کامیاب ترین ٹیموں میں سے ایک بن گئی ہے۔یہ ٹیم آسٹریلیا کرکٹ بورڈ کی زیر نگرانی کرکٹ مقابلوں میں شریک ہوتی ہے یہ ٹیم انٹرنیشنل کرکٹ کونسل کی مکمل رکن ہے اور ٹیسٹ، ایک روزہ بین الاقوامی اور ٹی ٹوئنٹی بین الاقوامی کرکٹ میچوں میں شرکت کرتی ہے۔

### شماریاتی جائزہ
آسٹریلیا کی خواتین ٹیم نے 1973ء سے لے کر 2022ء تک 350 ایک روزہ مقابلوں میں شرکت کی یے جس میں 278 جیتے، 64 ہارے 2 ٹائی اس طرح اس کی جیت کا تناسب 1۔81 ہے یہ شماریات 3 اپریل 2022ء آسٹریلیا خواتین ٹیم بمقابلہ انگلستان خواتین ٹیم کے درمیان میں آئی سی سی ویمنز ورلڈ کپ فائنل منعقدہ کرائسٹ چرچ تک مکمل ہیں۔

### کلید

### کھلاڑی
11 دسمبر 2024ء تک کے اعداد و شمار درست ہیں۔''

### یادہانی
* ویلری فیرل نے آسٹریلیا کے لیے کھیلنے سے پہلے انٹرنیشنل الیون خواتین کرکٹ ٹیم کے لیے دو ایک روزہ میچ کھیلے۔
* رھونڈا کینڈل نے آسٹریلیا کے لیے کھیلنے سے پہلے انٹرنیشنل الیون خواتین کرکٹ ٹیم کے لیے بارہ ایک روزہ میچ کھیلے۔
* جینی اونز نے آسٹریلیا کے لیے کھیلنے سے پہلے انٹرنیشنل الیون خواتین کرکٹ ٹیم کے لیے بارہ ایک روزہ میچ کھیلے۔

## مزید دیکھیے
* خواتین کی کرکٹ
* خواتین ایک روزہ بین الاقوامی
* آسٹریلیا خواتین ٹیسٹ کرکٹ کھلاڑیوں کی فہرست
* آسٹریلیا خواتین ٹوئنٹی20 بین الاقوامی کرکٹ کھلاڑیوں کی فہرست
* انٹرنیشنل الیون خواتین کرکٹ ٹیم

## حوالہ جات

## حوالہ جات

زمرہ:آسٹریلوی کرکٹ کھلاڑیوں کی فہرستیں
زمرہ:آسٹریلیا کی خواتین ایک روزہ کرکٹ کھلاڑی
زمرہ:ایک روزہ کرکٹ کی خواتین کھلاڑیوں کی فہرستیں
ابو بکرہ

**حضرت ابوبکرہؓ** صحابی رسول تھے۔
### نام ونسب
نفیع نام، ابوبکرہ کنیت، باپ کا نام مسروح تھا، امیر معاویہ کے مشہور گورنر زیاد کے ماں جائے بھائی تھے،طائف کے ایک رئیس کی غلامی میں تھے۔
### اسلام وآزادی
جب آنحضرتﷺ نے طائف کا محاصرہ کیا تو عام اعلان فرمایا کہ جو آزاد ہم سے مل جائے گا وہ مامون ہے اور جو غلام چلا آئیگا وہ آزاد ہے،یہ اعلان سن کر رؤسائے طائف کے بہت سے غلام اسلام کے دامنِ حریت میں آگئے، ان میں ایک ابوبکرہ بھی تھے،اعلان کے مطابق آپ نے انھیں آزاد فرمادیا،لیکن آزادی کے بعد ہی وہ اپنے کو آقائے دوعالم کا غلام ہی کہتے رہے۔

لوگوں سے کہتے تھے میرے لیے یہ فخر کافی ہے کہ تمھارا دینی بھائی اورسرکار رسالت کا غلام ہوں اوراگر تم لوگوں کو آبائی نسبت پر اصرار ہے تو نفیع بن مسروح کہا کرو  آزادی کے بعد قدیم آقا نے آنحضرتﷺ کی خدمت میں حاضر ہوکر عرض کیا کہ میرا غلام میرے حوالہ کیا جائے،آپ نے فرمایا،وہ خدا ورسول کے آزاد کردہ ہیں، اس لیے اب واپس نہیں کیے جا سکتے۔


### حدقذف کا اجرا
حضرت عمرؓ کے آغازِ خلافت تک دیار حبیب ہی میں رہے، بصرہ آباد ہونے کے بعد یہاں سکونت اختیار کرلی، اسی زمانہ میں زنا کے ایک مقدمہ میں بحیثیت شاہد پیش ہوئے، لیکن شہادت ناکافی تھی اس لیے ان پر حدِ قذف جاری ہوئی، اس کے بعد عہد کر لیا کہ آیندہ سے کسی دو آدمیوں کے درمیان شہادت نہ دیں گے۔

### فتنہ سے کنارہ کشی
حضرت عثمانؓ کی شہادت کے بعد جب دورِ فتن کا آغاز ہوا اوربڑے بڑے لوگ اس میں مبتلا ہو گئے، اس وقت ابوبکرہ نے اپنا دامن بچائے رکھا،فرماتے تھے کہ جنگ جمل میں قریب تھا کہ میں اصحاب جمل کے ساتھ ہوجاؤں ،مگر رسول اللہ ﷺ کے اس فرمان نے جس قوم نے اپنا حاکم عورتوں کو بنایا،وہ کبھی فلاح نہیں پاسکتی ،مجھے بچالیا۔

جنگِ صفین سے بھی علاحدہ رہے اور حتی الامکان دوسروں کو بھی ان خانہ جنگیوں میں شرکت سے بچا نے کی کوشش کی،ایک شخص ہتھیار لگا کر حضرت علیؓ کی مدد کو جارہا تھا،راستہ میں ابوبکرہ ملے،پوچھا کہاں کا قصد ہے،اس نے کہا ابن عم رسول اللہ کی مدد کو جارہا ہوں، ابوبکرہ نے کہا رسول اللہ ﷺ کا یہ فرمان بھی سنا ہے کہ جب دو مسلمان ایک دوسرے کے خلاف تلواریں نکالیں تو دونوں جہنمی ہیں۔

### وفات
امیر معاویہ کے عہدِ حکومت میں بصرہ میں وفات پائی۔
### اولاد
حضرت ابوبکرہؓ اولاد کی جانب سے بڑے خوش نصیب تھے،اپنے بعد متعدد لڑکے عبد اللہ ،عبید اللہ،عبد الرحمن،عبد العزیز، مسلم، رواد، یزید اورعقبہ وغیرہ یاد گار چھوڑے۔

عبید اللہ ہجستان کے گورنرتھے،عبیداللہ کے علاوہ اورلڑکے بھی علم و فضل اورمال و زر سے مالا مال تھے۔
### فضل وکمال
گو ابوبکرہ بہت آخر میں مشرف باسلام ہوئے،لیکن غلامی کی نسبت سے نہیں آنحضرتﷺ کی صحبت اور آپ کے سر چشمۂ فیض سے استفادہ کا کافی موقع ملا؛چنانچہ ان سے 132 حدیثیں مروی ہیں،ان میں سے آٹھ متفق علیہ ہیں،اورپانچ میں امام بخاری منفرد ہیں،ان سے روایت کرنے والوں میں زیادہ تر ان کے صاحبزادگان ہیں۔

### ذوقِ عبادت
وہ زہد وورع کا ایک پیکر مجسم تھے،عبادت وریاضت انکا مشغلہ حیات تھا جو آخری لمحہ تک قائم رہا، کان ابوبکرہ کثیرا لعبادۃ حتی مات۔


## حوالہ جات
ابو رفاعہ عدوی

**حضرت ابو رفاعہؓ عدوی** صحابی رسول تھے۔فتح مکہ کے بعد کسی زمانہ میں مشرف باسلام ہوئے۔
### نام ونسب
تمیم نام، ابو رفاعہ کنیت، نسب نامہ یہ ہے،تمیم بن اسید بن عدی بن مالک بن تمیم بن دؤل بن جبل بن عدی بن عبدمناۃ بن اوبن طانجہ بن الیاس بن مضر عددی مضری۔
### اسلام
غالباً فتح مکہ کے بعد کسی زمانہ میں مشرف باسلام ہوئے، اسلام کا واقعہ یہ ہے کہ آنحضرتﷺ مسجد میں خطبہ دے رہے تھے کہ ابو رفاعہ پہنچے اور قریب جاکر عرض کیا یا رسول اللہ ایک غریب الدیار، اپنے دین کی بابت سوال کرنے آیا ہے،وہ نہیں جانتا کہ اس کا مذہب کیا ہے،اس سوال پر آپ نے خطبہ روک کر اپنے پاس بلایا اورایک کرسی پر جس میں لوہے کے پایے لگے ہوئے،تھے بیٹھ کر ان کو ضروری تعلیم دی۔

### جہاد فی سبیل اللہ اورشہادت
ابو رفاعہ کی رگ رگ میں جہاد فی سبیل اللہ کا خون دوڑتا رہتا تھا وہ خدا سے دعا مانگا کرتے تھے کہ خدا مجھے ایسی طاہر اورپاکیزہ موت دے جس پر دوسرے مسلمانوں کو رشک آئے، اوروہ موت تیری راہ میں ہو  ان کی یہ پراخلاص دعا مقبول ہوئی۔
44ھ میں عبد الرحمن بن سمرہ کی ماتحتی میں کابل پر فوج کشی ہوئی، اس فوج میں بنو حنیفہ کا پورا قبیلہ شریک ہوا ابو رفاعہ نے بھی شرکت کا ارادہ کیا،ابو قتادہ عدوی نے روکا کہ تمھارے بال بچے بالکل تنہا ہیں،اس لیے تم نہ جاؤ، لیکن یہ ذوق شہادت میں بے تاب تھے،جواب دیا،میں مصمم ارادہ کرچکا ہوں،اس لیے ضرور شریک ہوں گا؛چنانچہ فوج میں شامل ہوکر کابل روانہ ہو گئے،سجستان پہنچنے کے بعد رات بھر فوج ایک قلعہ کے گرد چکر لگاتی رہی اور ابو رفاعہ شہادت کی تیاری میں ساری رات عبادت کرتے رہے،آخری میں شب میں نیند کا غلبہ ہوا، ڈھال کا تکیہ لگا کر سو گئے،صبح کو اسلامی فوج دشمن کے رخ کا اندازہ لگانے میں ایسا مشغول ہوئی کہ کسی کو ابو رفاعہ کا خیال نہ رہا، ابو رفاعہ رات بھر کے جگے تھے، صبح کو بھی آنکھ نہ کھلی، دشمنوں نے انھیں تنہا پا کر ذبح کر دیا،کچھ دیر کے بعد جب لوگوں کو ان کا خیال آیا اوران کی تلاش میں نکلے تو دیکھا کہ وہ خاک و خون میں غلطان ہیں اور تین گبر جنھوں نے ان کو قتل کیا تھا ان کے کپڑے اتار رہے ہیں کہ اتنے میں مسلمان پہنچ گئے اورقاتلوں کو بھگا کر شہید فی سبیل اللہ کی لاش ساتھ لے گئے۔

### فضل وکمال
فضل وکمال کے لحاظ سے ممتاز صحابہ میں تھے، علامہ ابن عبد البر لکھتے ہیں کہ ابو رفاعہ فضلائے صحابہ میں تھے قرآن کی متعدد سورتیں براست زبان نبویﷺ سے یاد کی تھیں،حدیثوں سے بھی تہی دامن نہ تھے، حمید بن بلال اورصلہ بن اثیم نے ان سے روایتیں کی ہیں۔
### ذوق عبادت
عبادت اورریاضت ان کا خاص مشغلہ تھا،تلاوتِ قرآن سے غیر معمولی شغف تھا،تہجد بڑے التزام اورپابندی کے ساتھ پڑہتے تھے،ایک موقع پر انھوں نے خود بیان کیا تھا کہ جب سے میں نے رسول اللہ ﷺ سے بقرہ اوردوسری آیاتِ قرآنی سیکھی ہیں، اس وقت سے نہ بقرہ نے میرا ساتھ چھوڑا اورنہ قیام لیل سے کسل پیدا ہوا۔


## حوالہ جات
ہاپ (فلم)

**ہاپ** () ایک 2011 کی امریکی 3D لائیو ایکشن / کمپیوٹر متحرک فنتاسی فلم ہے۔ الیومینیشن انٹرٹینمنٹ کے ذریعہ تیار کردہ اور یونیورسل پکچرز کے ذریعہ ریلیز کردہ ، ٹم ہل کی ہدایت کاری میں اور کرس میلڈاندری اور مشیل امپیراٹو اسٹابائل نے پروڈیوس کیا ہے۔

## کہانی
ایسٹر بنی کا نوعمر بیٹا ای بی ، ہالی ووڈ کا رخ کررہا ہے ، جس نے راک 'این' رول بینڈ میں ڈرمر بننے کا عزم کیا ہے۔ ایل اے میں ، اس نے فریڈ کے ذریعہ آؤٹ آف ورک آف سلیکر ای.بی. اس کی گاڑی کے ساتھ

## حوالہ جات

## بیرونی روابط
* 
* 

زمرہ:2010ء کی دہائی کی امریکی اینیمیٹڈ فلمیں
زمرہ:2011ء کی فلمیں
زمرہ:2011ء کی مزاحیہ فلمیں
زمرہ:لاس اینجلس میں عکس بند فلمیں
زمرہ:لاس اینجلس میں فلم سیٹ
زمرہ:یونیورسل پکچرز کی فلمیں
زمرہ:2010ء کی دہائی کی کمپیوٹر اینیمیٹڈ فلمیں
زمرہ:یونیورسل پکچرز کی اینیمیٹڈ فلمیں
زمرہ:2011ء کی کمپیوٹر اینیمیٹڈ فلمیں
زمرہ:چلی میں سیٹ فلمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:2010ء کی دہائی کی انگریزی زبان کی فلمیں
زمرہ:مسلح بغاوت کے بارے میں فلمیں
زمرہ:امریکی کمپیوٹر اینیمیٹڈ فلمیں
زمرہ:مرغ کے بارے میں اینیمیٹڈ فلمیں
زمرہ:دوستی کے بارے میں اینیمیٹڈ فلمیں
زمرہ:2011ء میں سیٹ فلمیں
زمرہ:فلم میں کاسٹنگ تنازعات
زمرہ:چلی میں سیٹ اینیمیٹڈ فلمیں
زمرہ:کرسٹوفر لینرٹز کی مرتب کردہ موسیقی پر مشتمل فلمیں
زمرہ:شارعی فلمیں
زمرہ:امریکی بچوں کی فلمیں
زمرہ:دوستوں کی فلمیں
زمرہ:2010ء کی دہائی کی فنطاسیہ فلمیں
زمرہ:امریکی موسیقانہ فلمیں
زمرہ:کمپیوٹر اینیمیٹڈ فلمیں
زمرہ:امریکی مزاحیہ فلمیں
زمرہ:بچوں کی فلمیں
زمرہ:اینیمیٹڈ فلمیں
زمرہ:امریکی فلمیں
زمرہ:کمپیوٹر سے تخلیق شدہ تصاویر پر مبنی فلمیں
زمرہ:مزاحیہ فلمیں
زمرہ:مہماتی  فلمیں
زمرہ:موسیقانہ فلمیں
زمرہ:بات کرنے والے جانوروں کے بارے میں فلمیں
زمرہ:جانوروں کے بارے میں اینیمیٹڈ فلمیں
زمرہ:2011ء کی امریکی اینیمیٹڈ فلمیں
زمرہ:انگریزی زبان کی فنطاسیہ مزاحیہ فلمیں
گنومیو اینڈ جولیٹ

**گنومیو اینڈ جولیٹ** () ایک 2011 برطانوی امریکی 3D کمپیوٹر متحرک فنسیسی رومانٹک مزاحیہ فلم ہے۔ کیلی ایسبری کی ہدایت کاری میں۔

## کہانی
جب ہمسایہ ممالک کے مابین جھگڑے میں پھنس جاتے ہیں تو باغیچے کے نامور گنومیو (جیمز میک ایوائے) اور جولیٹ (ایملی بلنٹ) کو ان کے نیم نام کی حد تک قابو پانے میں بہت سی رکاوٹیں ہیں۔ لیکن مرکب میں پلاسٹک کی گلابی فلیمنگو اور لان لان میں دوڑ کے ساتھ ، کیا اس نوجوان جوڑے کو دیرپا خوشی مل سکتی ہے؟

## حوالہ جات

## بیرونی روابط
* 
* 
* 
* 
* 

زمرہ:2010ء کی دہائی کی امریکی اینیمیٹڈ فلمیں
زمرہ:2010ء کی دہائی کی بچوں اینیمیٹڈ کی فلمیں
زمرہ:2010ء کی دہائی کی رومانوی مزاحیہ فلمیں
زمرہ:2011ء کی اینیمیٹڈ فلمیں
زمرہ:2011ء کی تھری ڈی فلمیں
زمرہ:2011ء کی فلمیں
زمرہ:2011ء کی مزاحیہ فلمیں
زمرہ:امریکی رومانوی مزاحیہ فلمیں
زمرہ:برطانوی رومانوی مزاحیہ فلمیں
زمرہ:چھوٹے پیغام خانوں کا استعمال کرنے والے مضامین
زمرہ:برطانوی کمپیوٹر اینیمیٹڈ فلمیں
زمرہ:2011ء کی کمپیوٹر اینیمیٹڈ فلمیں
زمرہ:امریکی کمپیوٹر اینیمیٹڈ فلمیں
زمرہ:تھری ڈی اینیمیٹڈ فلمیں
زمرہ:2010ء کی دہائی کی بچوں کی مزاحیہ فلمیں
زمرہ:کینیڈین اینیمیٹڈ فلمیں
زمرہ:کینیڈین کمپیوٹر اینیمیٹڈ فلمیں
زمرہ:کینیڈین رومانوی مزاحیہ فلمیں
زمرہ:ویکی ڈیٹا سے مختلف مختصر وضاحت
زمرہ:2010ء کی دہائی کی انگریزی زبان کی فلمیں
زمرہ:2010ء کی دہائی کی برطانوی فلمیں
زمرہ:انگلستان میں سیٹ فلمیں
زمرہ:رومیو اور جولیٹ پر مبنی اینیمیٹڈ فلمیں
زمرہ:انگلستان میں سیٹ اینیمیٹڈ فلمیں
زمرہ:ولیم شیکسپیئر کے کاموں کی جدید موافقت
زمرہ:انگریزی زبان کی فنطاسیہ مزاحیہ فلمیں
بیٹل فور ٹیرا

**بیٹل فور ٹیرا** () ایک 2007 امریکی 3D کمپیوٹر متحرک ایکشن ایڈونچر سائنس فکشن فلم ہے۔

## کہانی
اس پلاٹ کا آغاز سیارے ٹیرا سے تعلق رکھنے والا ایک نوجوان اجنبی ، مالا سے ہوتا ہے ، جس کے والد روون کو دشمن کے حملے کے دوران اغوا کیا گیا تھا۔ اپنے والد کو بچانے کے لیے ، مالا حادثے اور زخمی ہونے والے ، اصل میں انسانیت روانہ ہونے والا پائلٹ جم اغوا کرلیتا ہے۔ جب مالا جم کو نرس کررہی ہے ، وہ اسے بتاتا ہے کہ زمین کا ماحول انسانوں کے لیے غیر آباد بن گیا ہے۔ ارتھفورس کا منصوبہ یہ ہے کہ سیارے پر ایک ٹرافارمر تعینات کیا جائے تاکہ وہ ٹیرا کو انسانوں کے لیے رہائش پزیر بناسکے جبکہ آبائی علاقے ٹیرنس کے ماحول کو زہر آلود کر دے گی۔ مالا اور جِم نے دونوں پرجاتیوں کے مابین پُر امن حل تلاش کرنے کے لیے ایک ساتھ مل کر کام کیا ، لیکن جنرل ہیمر کی سربراہی میں ارتھفورس ۔۔۔

## حوالہ جات

## بیرونی روابط
* 
* 
* 

زمرہ:2000ء کی دہائی کی امریکی اینیمیٹڈ فلمیں
زمرہ:2007ء کی فلمیں
زمرہ:2007ء کی کمپیوٹر اینیمیٹڈ فلمیں
زمرہ:انگریزی زبان کی فلمیں
زمرہ:تھری ڈی اینیمیٹڈ فلمیں
زمرہ:لائنز گیٹ انٹرٹینمنٹ کی فلمیں
زمرہ:مستقبل میں سیٹ فلمیں
زمرہ:ویکی ڈیٹا سے مختلف مختصر وضاحت
زمرہ:2000ء کی دہائی کی انگریزی زبان کی فلمیں
زمرہ:افسانوی سیاروں پر سیٹ فلمیں
محمد بلال خان

**محمد بلال خان** (پیدائش؛ یکم جنوری 1997) ایک پاکستانی صحافی ، مصنف ، شاعر اور بلاگر تھا۔

## قاتل گرفتار
سوشل میڈیا ایکٹوسٹ بلال خان کا قاتل کرم سے گرفتار

## ابتدائی زندگی اور تعلیم
بلال یکم جنوری 1997 کو چلاس، گلگت بلتستان کے میں پیدا ہوئے تھے۔ انھوں نے بین الاقوامی اسلامی یونیورسٹی اسلام آباد اور گورنمنٹ گورڈن کالج سے تعلیم حاصل کی تھی۔

انھوں نے وصال اردو ٹی وی چینل کے لیے بھی کام کیا ہے۔

## وفات
16 جون 2019 کو ، اسے اسلام آباد میں کسی نامعلوم شخص نے قتل کر دیا تھا۔

## حوالہ جات
سوشل ایکٹوسٹ بلال خان کا قاتل گرفتار،قاتل کون؟اہم انکشاف https://baaghitv.com/social-media-activist-bilal-khan-kqatail-giraftara/ 

زمرہ:گلگت بلتستان کی شخصیات
زمرہ:ایبٹ آباد کی شخصیات
زمرہ:بین الاقوامی اسلامی یونیورسٹی، اسلام آباد کے فضلا
زمرہ:پاکستانی مرد مصنفین
زمرہ:پاکستانی مرد صحافی
زمرہ:پاکستان میں تیز دھار ہتھیار سے اموات
زمرہ:پاکستانی مدونین
زمرہ:گورڈن کالج (پاکستان) کے فضلا
زمرہ:پاکستانی فعالیت پسند
زمرہ:سیاسی مقتول پاکستانی صحافی
زمرہ:پاکستانی مرد شعرا
زمرہ:اکیسویں صدی کے پاکستانی شعرا
زمرہ:اکیسویں صدی کے پاکستانی مصنفین
زمرہ:ویکی ڈیٹا سے مطابقت رکھنے والی مختصر تفصیل
ابو عامر اشعری

**حضرت ابو عامر اشعریؓ** صحابی رسول تھے۔سے اول غزوہ فتح میں نظر آتے ہیں فتح مکہ کے بعد غزوۂ حنین میں شریک ہوئے۔آخر سریہ اوطاس میں شہید ہوئے۔
## نام ونسب
عبید نام،ابو عامر کنیت،نسب نامہ یہ ہے،عبید بن سلیم بن حضار بن حرب بن عامربن عنز بن بکر بن عذر بن وائل بن ناجیہ بن جماہر بن اشعر بن اود بن زید بن یشجب اشعری، ابو عامر مشہور صحابی حضرت ابو موسیٰ اشعریؓ کے چچا تھے۔
### اسلام
ابو عامر آغاز دعوتِ اسلام میں اسلام کے شرف سے مشرف ہوئے،بعض اربابِ سیر نے انھیں مہاجرین کے زمرہ میں شامل کیا ہے،لیکن یہ صحیح نہیں ہے۔
### غزوات
قبولِ اسلام کے بعد ابو عامر سب سے اول غزوہ فتح میں نظر آتے ہیں فتح مکہ کے بعد غزوۂ حنین میں شریک ہوئے ،حنین کی جنگ ختم ہونے کے بعد بنی ہوازن کی ہزیمت خوردہ فوج اوطاس میں جاکر جمع ہوئی تھی اور درید بن صمہ بہت سی فوج لے کر اوطاس پہنچ گیا تھا اس لیے آنحضرتﷺ نے ان کے استیصال کے لیے ابو عامر کی ماتحتی میں تھوڑی سی فوج بھیج دی ابو عامر اور درید بن صمہ کا مقابلہ ہوا، ابو عامر نے ایک ایک کرکے نومشرکوں کو قتل کیا، آخر میں علاء اوراوفی کے بیٹوں نے ان پر تیر برسانا شروع کر دیے،ایک تیر ابو عامر کے گھٹنے اور ایک سینہ پر آکر لگا اور وہ گر گئے،حضرت ابو موسیٰ اشعریؓ نے لپک کر پوچھا چچا کس نے تیر مارا، ابو عامر نے اشارہ سے بتایا،قاتل بھاگا،ابو موسی نے غیرت دلاکر روکا اوربڑھ کر اس کا کام تمام کر دیا اور واپس آکر حضرت ابو عامرؓ کو خوشخبری سنائی کہ آپ کا قاتل مارا گیا،تیرابھی تک ابو عامر کے جسم میں پیوست تھا، ابو موسیٰؓ سے اس کو نکلوایا،تیر نکلتے ہی زخم سے پانی جاری ہو گیا،ابو عامر زندگی سے مایوس ہو گئے اور ابو موسیٰ سے کہا حضورﷺ کی خدمت میں جاکر عرض کرنا،کہ میرے لے دعائے مغفرت فرمائیں یہ وصیت کرکے ابو موسیٰ کو اپنا قائم مقام بناکر جاں بحق ہو گئے،حضرت ابو موسیٰ نے درید بن صمہ کو قتل کرکے مشرکوں کو شکست دی ،شکست دینے کے بعد واپس ہوئے اور آنحضرتﷺ کی خدمت میں حاضر ہوکر پوری کیفیت سنائی اور ابو عامر کی دعائے مغفرت کی درخواست پیش کی،آپ نے اسی وقت پانی منگا کر وضو فرمایا اور دونوں ہاتھ اٹھا کر دعا کی "خدایا میرے خاطر عبید ابو عامر کی مغفرت فرما اور قیامت کے دن اپنی مخلوق میں ان کو سر بلند فرما۔

ابوعامر نے شہادت کے وقت وصیت کردی تھی،کہ میرے اسلحہ آنحضرتﷺ کی خدمت میں پیش کر دنیا اس وصیت کے مطابق ابو موسیٰ ؓ نے ان کا گھوڑا ان کے اسلحہ اوران کے تمام متروکات آنحضرتﷺ کی خدمت میں پیش کر دیے آنحضرتﷺ نے انھیں ان کے صاحبزادے کو واپس کر دیا۔


### فضل وکمال
حضرت ابو عامر کبار صحابہ میں تھے۔

## حوالہ جات

زمرہ:غزوات میں شریک صحابہ
ابو عمرو بن حفص

**حضرت ابو عمروؓبن حفص** صحابی رسول تھے۔
### نام ونسب
عبد الحمید نام، ابو عمر کنیت ،نسب نامہ یہ ہے، ابو عمرو بن حفص بن عمرو بن مغیرہ بن عبد اللہ بن عمرو بن مخزوم،قرشی مخزومی
### اسلام وغزوات
فتح مکہ کے بعد مشرف باسلام ہوئے ،10ھ میں آنحضرتﷺ نے ان کو حضرت علیؓ کے ساتھ ایک سریہ میں یمن بھیجا۔

### عہد فاروقی
ابو عمرو نہایت جری اور بے باک تھے،جو بات حق سمجھتے تھے،اس کے اظہار میں بڑی سے بڑی شخصیت کی پروانہ کرتے اور برملا اس کو ظاہر کرتے تھے،حضرت خالد ؓ بن ولید کی معزولی کے معاملہ میں وہ حضرت عمرؓ کی رائے کو صحیح نہیں سمجھتے تھے؛چنانچہ نہایت سختی کے ساتھ اس کو ان کے سامنے ظاہر کیا اور کہا عمر! کوئی عذر قابل قبول نہیں ہو سکتا تم نے ایسے عامل کو معزول کیا ہے،جسے رسول اللہ ﷺ نے مقرر کیا تھا، تم نے ایسی تلوار نیام میں کی جس کو خدانے بے نیام کیا تھا، تم نے ایسا علم سرنگوں کیا جس کو آنحضرتﷺنے بلند کیا تھا، تم نے قطع رحم کیا، تم کو اپنے ابن عم (خالد) پر رشک تھا، حضرت عمرؓ نے ان کی اس پر جوش تقریر کا نہایت مکمل اور شافی جواب دیا۔

### وفات
ان کے زمانہ وفات میں اختلاف ہے، بعض روایتوں سے معلوم ہوتا ہے کہ حیات ِ نبویﷺ ہی میں جب آ پ نے حضرت علیؓ کے ساتھ ان کو یمن بھیجا تھا، وفات پاگئے اوربعض سے معلوم ہوتا ہے کہ عہد فاروقی تک زندہ تھے اور شام کی فتوحات میں شریک تھے ،دوسری روایت زیادہ صحیح ہے اوپر کے واقعہ سے بھی اس کی تصدیق ہوتی ہے۔
### فضل وکمال
فضل وکمال میں کوئی قابل ذکر شخصیت نہ تھی، تاہم حدیث کی کتابوں میں ان کی روایتیں موجود ہیں،ناشرہ بن سہمی نے ان سے روایت کی ہے۔


## حوالہ جات
پینوکیو 3000

**پینوکیو 3000** () ایک 2004 میں کمپیوٹر متحرک سائنس فنتاسی فلم ہے۔ کرسٹل فلمز کے ذریعہ تقسیم کیا گیا۔

## حوالہ جات

## بیرونی روابط
* 

زمرہ:2000ء کی دہائی کی فنطاسیہ فلمیں
زمرہ:2004ء کی فلمیں
زمرہ:بچوں کی کتابوں پر مبنی اینیمیٹڈ فلمیں
زمرہ:کینیڈین فلمیں
زمرہ:2004ء کی کمپیوٹر اینیمیٹڈ فلمیں
زمرہ:کینیڈین کمپیوٹر اینیمیٹڈ فلمیں
زمرہ:ویکی ڈیٹا سے مختلف مختصر وضاحت
زمرہ:ماحولیاتی فلمیں
زمرہ:انگریزی زبان کی کینیڈین فلمیں
زمرہ:انگریزی زبان کی فرانسیسی فلمیں
زمرہ:انگریزی زبان کی جرمن فلمیں
زمرہ:2005ء کی فلمیں
زمرہ:کمپیوٹر اینیمیٹڈ فلمیں
زمرہ:جرمن اینیمیٹڈ فلمیں
زمرہ:ہسپانوی اینیمیٹڈ فلمیں
زمرہ:فرانسیسی اینیمیٹڈ فلمیں
زمرہ:جرمن سائنس فکشن فلمیں
زمرہ:ہسپانوی سائنس فکشن فلمیں
زمرہ:فرانسیسی سائنس فکشن فلمیں
زمرہ:مستقبل میں سیٹ فلمیں
زمرہ:ہسپانوی فلمیں
زمرہ:اینیمیٹڈ فلمیں
زمرہ:سائنس فکشن فلمیں
زمرہ:مہماتی  فلمیں
زمرہ:کتابوں پر مبنی فلمیں
انڈین انسٹی ٹیوٹ آف ٹیکنالوجی حیدرآباد

**انڈین انسٹی ٹیوٹ آف ٹکنالوجی حیدرآباد** ایک عوامی انجینئری انسٹی ٹیوٹ ہے جو حیدرآباد میں واقع ہے۔ 

## تاریخ
اس انسٹی ٹیوٹ کا آغاز 2008 میں میدک کے ایک عارضی کیمپس سے ہوا تھا۔  سونیا گاندھی نے 2009 میں مستقل کیمپس کی بنیاد رکھی۔

## کیمپس
تصغیر|ہاسٹل کی عمارتیں
اس کا کیمپس 576 ایکڑ اراضی پر ہے۔

## حوالہ جات

زمرہ:2008ء میں قائم ہونے والے تعلیمی ادارے
ابو شریح

**حضرت ابو شریح ؓ** صحابی رسول تھے۔فتح مکہ سے پہلے مشرف باسلام ہوئے،فتح مکہ میں شریک تھے۔
### نام ونسب
ابو شریح کے نام میں بہت اختلاف ہے،بعض خویلد،بعض عمرو،بعض کعب اور بعض ہانی بتاتے ہیں،ابو شریح کنیت ہے اور اسی سے وہ مشہور ہیں، نسب نامہ یہ ہے ،خویلد بن عمرو بن ضحر بن عبدالعزی بن معاویہ بن محترش بن عمرو بن زمانہ بن عدی بن عمرو بن ربیعہ خزاعی کعبی۔
### اسلام و غزوات
فتح مکہ سے پہلے مشرف باسلام ہوئے،فتح مکہ میں شریک تھے اور بنی کعب کا ایک نشان ان کے ہاتھ میں تھا۔

### وفات
68ھ میں مدینہ میں وفات پائی۔

### فضل وکمال
ابو شریح کا شمار عقلائے مدینہ میں تھا، مذہبی علوم میں کوئی امتیازی حیثیت نہیں رکھتے تھے،ان سے بیس حدیثیں مروی ہیں، ان میں سے دو متفق علیہ ہیں اور ایک میں امام بخاری اورایک میں امام مسلم منفرد ہیں، ابو سعید مقبری اورنافع بن جبیر وغیرہ نے ان سے رویتیں کی ہیں۔

### تبلیغ فرمان رسول
ابو شریح کو جس کی جانب سے بھی کسی فرمان رسول کی مخالفت نظر آتی خواہ وہ کتنی ہی بڑی شخصیت وقوت کیوں نہ ہوتی فوراً اس کو متنبہ کرتے،عمرو بن زبیرؓ اورعبداللہ بن زبیرؓ دونوں بھائیوں کے اختلافات کے زمانہ میں جب عمرو نے مکہ پر چڑھائی کی تو ابو شریح نے عمرو کو آنحضرتﷺ کے تحریم حرم کے حجۃ الوداع والے خطبہ کا حوالہ دیکر روکا، عمرو نے کہا بڑے میاں آپ جایے میں آپ سے زیادہ حرم کی حرمت سے واقف ہوں، حرم خون ریزی کرنے والوں، باغیوں اور جزیہ روکنے والوں کو پناہ نہیں دیتا، ابو شریح نے کہا میں تحریم حرم کے خطبہ کے وقت موجود تھا اور تم نہ تھے اور آنحضرتﷺ نے فرمایا تھا کہ جو لوگ موجود ہیں وہ ان لوگوں کو جو موجود نہیں ہیں، خبر کر دیں،اس لیے میں نے تم کو خبر کردی،آیندہ تمھیں اختیار ہے اسی طرح جس زمانہ میں عمرو بن سعید اموی عبد اللہ بن زبیرؓ کے مقابلہ کے لیے مکہ فوجیں بھیج رہا تھا،تو اس کو بھی آنحضرتﷺ کا خطبہ سنایا، اس نے جواب دیا، میں تم سے زیادہ واقف ہوں،لیکن حرم، نافرمان،مفرور،قاتل اورجزیہ روکنے والوں کو پناہ نہیں دیتا۔

### فیاضی
وہ بڑے فیاض اوردریادل تھے،لوگوں کو اپنی چیزوں کے استعمال کی عام اجازت دے رکھی تھی اوراعلان کر دیا تھا کہ جب تم دیکھو کہ میں اپنے پڑوسی کو اپنی دیوار میں کھونٹی گاڑنے سے روکتا ہوں تو مجھے مجنوں سمجھو اور داغ کر میرا علاج کرو اورجو شخص ابو شریح کا دودھ ،گھی اور برہ وغیرہ پائے ،تو وہ اس کے لیے حلال ہے اور اس کو بلا تکلف کھا پی سکتا ہے۔


## حوالہ جات
کیانا: دی پروفکے

**کیانا: دی پروفکے** () ایک 2003 فرانسیسی کینیڈا کی CGI متحرک فنتاسی فلم ہے۔

## کہانی
ایکسس ، ایک بہت بڑا کوئلنگ پلانٹ ، بادلوں کے اوپر اونچا ہے۔ اس کے مرکز میں ، ایک ایسا گاؤں ہے جس کے لوگ جان لیوا خطرہ میں ہیں ، کیونکہ محور مرجھا رہا ہے ، اس کا سامان سوکھ رہا ہے۔ لوگ مدد کے لیے اپنے خداؤں سے بھیک مانگتے ہیں ، لیکن فائدہ نہیں ہوا۔ ایک پراسرار قوت کے ذریعہ مجبور ، کینہ ، ایک سرکش ، اعلی حوصلہ افزائی نوعمر لڑکی ، کاہن ، اعلی کاہن اور اس کے لوگوں کے آبائی عقائد کی نفی کرے گی ، تاکہ محور کے ذریعے خطرناک سفر طے کرے گی اور دریافت کرے گی کہ بادلوں سے آگے کیا تاریکی راز پوشیدہ ہے۔ ایک مرتی دنیا ، ایک بری طاقت ، ایک خوفناک راز۔

## حوالہ جات

## بیرونی روابط
* 
* 

زمرہ:2003ء کی فلمیں
زمرہ:فرانسیسی فلمیں
زمرہ:کینیڈین فلمیں
زمرہ:2003ء کی کمپیوٹر اینیمیٹڈ فلمیں
زمرہ:فرانسیسی کمپیوٹر اینیمیٹڈ فلمیں
زمرہ:کینیڈین کمپیوٹر اینیمیٹڈ فلمیں
زمرہ:2000ء کی دہائی کی انگریزی زبان کی فلمیں
زمرہ:انگریزی زبان کی کینیڈین فلمیں
زمرہ:انگریزی زبان کی فرانسیسی فلمیں
زمرہ:درختوں کے بارے میں فلمیں
زمرہ:کینیڈین سائنس فکشن فلمیں
زمرہ:فرانسیسی سائنس فکشن فلمیں
زمرہ:جنگلوں میں سیٹ فلمیں
زمرہ:ایکشن فلمیں
زمرہ:سائنس فکشن فلمیں
زمرہ:انگریزی زبان کی سائنس فکشن مہماتی فلمیں
زمرہ:سٹوڈیو کینال کی فلمیں
مارس نیڈز مومز

**مارس نیڈز مومز** () ایک 2011 امریکی 3D کمپیوٹر متحرک سائنس فکشن فلم ہے۔ اسی عنوان کی برکلے بریسڈ کتاب پر مبنی۔

## کہانی
مریخ پر ، بچوں کو روبوٹ کی دیکھ بھال کی جاتی ہے جبکہ مردانہ بچوں کو سپروائزر کی کمان کے تحت کباڑی میں پھینک دیا جاتا ہے۔ وہ زمین پر تحقیق کرتے ہیں اور پتا ہے کہ لڑکا مالو کی پرورش اس کی ماں نے محبت اور نظم و ضبط سے کی ہے۔ مرینی زمین پر آکر ماں کو اغوا کرتے ہیں ، تاکہ روبوٹ کو بچوں کی پرورش کرنے کے بارے میں ہدایت دینے کے اس کا دماغ استعمال کریں۔ تاہم ، میلو جہاز میں جھانک کر مریخ پر آیا۔ وہ گریبل سے ملاقات کرتا ہے ، جو ایک نوجوان ہے جو ایک بچے کی طرح برتاؤ کرتا ہے اور ہپی مارٹن کی اور گریببل کے دوست ونگنٹ کے ساتھ مل کر ، وہ ماں کو بچانے اور اسے زمین پر واپس لانے کی کوشش کرتا ہے۔ لیکن سپروائزر مالو اور اس کے دوستوں کو روکنے کے لیے اپنی پوری کوشش کرے گی۔

## حوالہ جات

## بیرونی روابط
* 
* 
* 
* 
* 
* 

زمرہ:2010ء کی دہائی کی امریکی اینیمیٹڈ فلمیں
زمرہ:2010ء کی دہائی کی بچوں اینیمیٹڈ کی فلمیں
زمرہ:2011ء کی اینیمیٹڈ فلمیں
زمرہ:2011ء کی تھری ڈی فلمیں
زمرہ:2011ء کی فلمیں
زمرہ:2011ء کی کمپیوٹر اینیمیٹڈ فلمیں
زمرہ:آئی میکس فلمیں
زمرہ:امریکی تھری ڈی فلمیں
زمرہ:بچوں کی کتابوں پر مبنی اینیمیٹڈ فلمیں
زمرہ:تھری ڈی اینیمیٹڈ فلمیں
زمرہ:حکومت مادری
زمرہ:والٹ ڈزنی پکچرز فلمیں
زمرہ:ڈزنی اینیمیٹڈ فلمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:2010ء کی دہائی کی انگریزی زبان کی فلمیں
زمرہ:امریکی روبوٹ فلمیں
زمرہ:2010ء کی دہائی کی بچوں کی مزاحیہ فلمیں
زمرہ:2011ء کی مزاحیہ فلمیں
زمرہ:امریکی کمپیوٹر اینیمیٹڈ فلمیں
زمرہ:2011ء میں سیٹ فلمیں
زمرہ:والٹ ڈزنی پکچرز کی اینیمیٹڈ فلمیں
زمرہ:بچوں کے بارے میں اینیمیٹڈ فلمیں
زمرہ:2011ء کی امریکی اینیمیٹڈ فلمیں
زمرہ:غیر کارگرد خاندان کے بارے میں فلمیں
زمرہ:امریکی ناولوں پر مبنی فلمیں
زمرہ:ٹچ اسٹون پکچرز کی فلمیں
زمرہ:سائنس فکشن فلمیں
زمرہ:سائنس فکشن ناولوں پر مبنی فلمیں
زمرہ:فلم میں مریخ
زمرہ:انگریزی زبان کی فنطاسیہ مزاحیہ فلمیں
محمد راسم

**محمد راسم** (24 جون 1896)30 مارچ 1975) ایک الجزائری فنکار تھا جس نے اپنے بھائی عمر کے ساتھ الجزائر اسکول برائے مینیچر پینٹنگ کی بنیاد رکھی۔ یہ آج بھی موجود ہے۔ 

## سیرت
راسم 1896 میں الجزائر شہر ، الجزائرمیں ترک نژاد فنکاروں کے ایک ممتاز کنبے میں پیدا ہوا تھا   فرانسیسی حکومت نے ان کی جائداد ضبط کرنے سے قبل نوآبادیاتی خوش حالی کو نقصان پہنچا تھا۔  1880 میں، راسم کے والد الجزائر کے شہر قصبہ میں لکڑی کی کڑھائی اور تانبے پر کام کرنے والی ورکشاپ دوبارہ قائم کی تھی ، جہاں ان کے بھائی عمر راسم میناروں کے پتھروں پر نقش و نگاری کا کام کرتے تھے۔ راسم کے خاندان نے سرکاری عمارتوں اور فرانسیسی نوآبادیاتی نمائشوں میں پویلین کی سجاوٹ کا ٹھیکا حاصل کیا تھا۔ 

## وفات
محمد راسیم اور اس کی اہلیہ کو 30 مارچ 1975 کو ان کے گھر میں قتل کیا گیا تھا۔ موت کے بعدان کو اور ان کی اہلیہ کو قصبہ، الجزائر کے ایک قبرستان میں دفن کیا گیا۔

## حوالہ جات

زمرہ:بیسویں صدی کے خطاط
زمرہ:بیسویں صدی کے الجزائری مصور
زمرہ:الجزائر کی شخصیات
زمرہ:ترک فنکار
زمرہ:الجزائری فنکار
زمرہ:الجزائری خطاط
زمرہ:1975ء کی وفیات
زمرہ:1896ء کی پیدائشیں
زمرہ:مستشرق مصور
زمرہ:الجزائری مصور
زمرہ:الجزائر میں مقتول افراد
ہیپی فٹ ٹو

**ہیپی فٹ ٹو** () ایک 2011 کمپیوٹر متحرک میوزیکل کامیڈی فلم ہے۔ جارج ملر کے ذریعہ ہدایت ، تیار اور شریک تحریر۔ یہ 2006 میں بننے والی فلم ''ہیپی فٹ'' کا سیکوئل ہے۔

## کہانی
پنگوئن کو ممبلے ایک مسئلہ ہے: اس کا بیٹا ایرک ، جو ناچنے سے گریزاں ہے ، مائٹی سوین نامی ایک پینگوئن کا سامنا کرتا ہے ، جو اڑ سکتا ہے! معاملات بدستور خراب ہوتے ہیں جب دنیا طاقتور قوتوں سے لرز جاتی ہے ، جس کی وجہ سے وہ پینگوئن قوموں اور ان کے اتحادیوں کو اکٹھا کرتا ہے تاکہ وہ چیزیں درست بنائیں۔

## حوالہ جات

## بیرونی روابط
* 
* 
* 
* 

زمرہ:2010ء کی دہائی کی امریکی اینیمیٹڈ فلمیں
زمرہ:2010ء کی دہائی کی بچوں کی فلمیں
زمرہ:2011ء کی اینیمیٹڈ فلمیں
زمرہ:2011ء کی تھری ڈی فلمیں
زمرہ:2011ء کی فلمیں
زمرہ:2011ء کی کمپیوٹر اینیمیٹڈ فلمیں
زمرہ:2011ء کی مزاحیہ فلمیں
زمرہ:آسٹریلوی اینیمیٹڈ فلمیں
زمرہ:آسٹریلوی فلمیں
زمرہ:آئی میکس فلمیں
زمرہ:امریکی تھری ڈی فلمیں
زمرہ:امریکی کمپیوٹر اینیمیٹڈ فلمیں
زمرہ:انگریزی زبان کی فلمیں
زمرہ:انٹارکٹیکا میں سیٹ فلمیں
زمرہ:تھری ڈی اینیمیٹڈ فلمیں
زمرہ:جانوروں کے بارے میں فلمیں
زمرہ:وارنر بردرز کی اینیمیٹڈ فلمیں
زمرہ:وارنر بروز کی فلمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:2010ء کی دہائی کی انگریزی زبان کی فلمیں
زمرہ:آسٹریلوی اینیمیٹڈ فیچر فلمیں
زمرہ:انگریزی زبان کی دوستوں کی فلمیں
زمرہ:ویلیج روڈ شو پکچرز کی فلمیں
زمرہ:کینیڈی ملر مچل کی فلمیں
چیکو اینڈ ریٹا

**چیکو اینڈ ریٹا** () ایک 2010 کی ہسپانوی بالغ اینی میٹڈ میوزک رومانٹک فلم ہے جس میں ہسپانوی اور انگریزی زبانوں کی ہدایت کاری دی گئی ہے جس کی ہدایت کاری ٹونو ایراندو ، فرنینڈو ٹرئبا اور جیویر مارکیلک نے کی ہے۔

## حوالہ جات

## بیرونی روابط
* 
* 
* 

زمرہ:1940ء کی دہائی میں سیٹ فلمیں
زمرہ:1950ء کی دہائی میں سیٹ فلمیں
زمرہ:2010ء کی اینیمیٹڈ فلمیں
زمرہ:2010ء کی فلمیں
زمرہ:انگریزی زبان کی فلمیں
زمرہ:برطانوی اینیمیٹڈ فلمیں
زمرہ:کیوبا میں سیٹ فلمیں
زمرہ:ہسپانوی اینیمیٹڈ فلمیں
زمرہ:ویکی ڈیٹا سے مختلف مختصر وضاحت
زمرہ:2010ء کی دہائی کی انگریزی زبان کی فلمیں
زمرہ:2010ء کی دہائی کی برطانوی فلمیں
زمرہ:1940ء کی دہائی میں سیٹ اینیمیٹڈ فلمیں
زمرہ:بیونا وسٹا انٹرنیشنل فلمیں
زمرہ:جاز فلمیں
ادریسؓ

**حضرت ادریسؓ** اہل کتاب صحابی رسول تھے۔
## نام ونسب
ادریس نام، شام یاحبشہ کے رہنے واے تھے، حضرت جعفر رضی اللہ عنہ کے ساتھ حبشہ کے جوعیسائی مدینہ آئے تھے، ان میں یہ بھی تھے۔
## اسلام
آپ نے بھی حضرت ابرہہ رضی اللہ عنہا کے ساتھ ہی اسلام قبول کیا۔
## زیارت نبوی صلی اللہ علیہ وسلم
حبشہ کے وفد کے ساتھ مدینہ آئے اور حضور صلی اللہ علیہ وسلم کی زیارت کی دولت سے بہرہ مندہ ہوئے۔
## فضائل
آپ بھی ان خوش قسمت اہلِ کتاب صحابہ میں ہیں جن کے بارے میں قرآن کی متعدد آیتیں نازل ہوئیں اور انعام کے بھی مستحق ہوئے:
أُولَئِكَ يُؤْتَوْنَ أَجْرَهُمْ مَرَّتَيْنِ۔

ترجمہ: یہی لوگ ہیں جن کو دوہرا ثواب ملے ۔
آپ کی زندگی کے عام حالات اور وفات وغیرہ کے متعلق اور کوئی تفصیل نہیں مل سکی۔


## حوالہ جات

زمرہ:صحابہ
ارنسٹ اینڈ سیلیسٹائن

**ارنسٹ اینڈ سیلیسٹائن** () ایک 2012 کی فرانسیسی مشترکہ پروڈکشن شدہ متحرک مزاحیہ ڈراما فلم ہے جس کی ہدایت کاری اسٹفن اوبیئر ، ونسنٹ پیٹر اور بینجمن رینر نے کی ہے۔ یہ فلم بیلجئیم کے مصنف اور مصور گیبریل ونسنٹ کے ذریعہ شائع کردہ اسی نام کے بچوں کی کتابوں کی ایک سیریز پر مبنی ہے۔

## کہانی
ایک ایسی دنیا ہے جہاں ریچھ اپنے شہروں میں زمین کے اوپر رہتے ہیں اور چوہے نیچے اپنے زیرزمین باہمی خوف اور نفرت میں رہتے ہیں۔ تاہم ، ماہر دانتوں کا ماہر سیلسٹائن ، کم از کم لمحہ بہ لمحہ مشترکہ وجہ ارنسٹ کے ساتھ ملتا ہے ، جو ایک ناقص گلی بیئر موسیقار ہے ، جس کی وجہ سے وہ اپنی دونوں جہانوں سے انکار کر دیتے ہیں۔ اس بدقسمتی کے باوجود ، جلاوطن افراد کو اپنی اپنی صلاحیتوں کے پھول کی حیثیت سے اپنے مابین بڑھتی دوستی ملتی ہے۔ اس کے باوجود ، ان کی دنیا کے بنیادی تعصبات کے تعصبات خاموشی سے ان کے گہرے چیلنج کو نظر انداز نہیں کیا جا سکتا ہے کیوں کہ حکام ان کو ٹریک کرتے ہیں۔ جب ایسا ہوتا ہے تو ، ارنسٹ اور سیلیسٹائن کو اس طرح کی تعصب کا سامنا کرتے ہوئے اپنی محبت کے کھڑے ہونا اور ناممکن کو حاصل کرنا ہوگا۔

## کردار
* **ارنسٹ** - ایک بدمزاج ، نرم مزاج ریچھ ہے جو اوپری دنیا کے کنارے پر رہتا ہے۔ وہ ہمیشہ موسیقار بننے کا خواب دیکھتا تھا ، لیکن اس کے والدین چاہتے تھے کہ وہ جج بن جائے ، لہذا وہ سڑک پر ہی اپنی روٹی روٹی کمانے کی کوشش کر رہا تھا یا سڑک میں مسخرا یا آخر میں دکانوں پر ڈاکہ ڈالتا تھا۔ اس نے کلسٹائن سے ملاقات کا اختتام کیا ، جو بعد میں اپنا پیار جیتتا ہے اور اس کے ساتھ بہترین دوست بن جاتا ہے۔
* **سیلیسٹائن** - ایک یتیم ماؤس ، غریب اور شرارتی ہے۔ اسے گھر سے باہر نکال دیا گیا کیوں کہ وہ اپنے آپ کو ایک بہترین دانتوں کا ڈاکٹر بننے کی بجائے (تمام چوہوں کی طرح) آرٹسٹ بننے کو ترجیح دیتی ہے۔ ایک حادثاتی تصادم میں اس کی ملاقات ارنسٹ سے ہوئی۔ قریب کی دنیا میں ، اسے کسی بھی وجہ سے ریچھ لینے سے منع کیا گیا ہے۔ تاہم ، کچھ بھی نہیں کیلیسٹائن کو ارنسٹ کا ساتھی اور ساتھی بننے سے روکتا ہے۔
* **جارج** - وہ ایک مٹھاس والا ریچھ ہے جو اپنے اسٹور میں اسکول کے ساتھ ہی بچوں کو مٹھائیاں بیچنے کا کام کرتا ہے جس کی ایک بیوی لیوسین ہے اور ان کا اکلوتا بیٹا لین۔ اس نے ارنسٹ کے ذریعہ اپنے سامان کی چوری کا سامنا کرنا پڑا اور اس واقعے کی اطلاع پولیس کو دی ، جو ارنسٹ اور سیلسٹائن کے تعاقب اور گرفتاری کا حکم دیتے ہیں۔

## حوالہ جات

## بیرونی روابط
* 
* 
* 
* 

زمرہ:2010ء کی دہائی کی بچوں اینیمیٹڈ کی فلمیں
زمرہ:2012ء کی اینیمیٹڈ فلمیں
زمرہ:2012ء کی فلمیں
زمرہ:2012ء کی مزاحیہ فلمیں
زمرہ:2012ء کی ڈراما فلمیں
زمرہ:بیلجئیم کی فلمیں
زمرہ:بیلجئیمی اینیمیٹڈ فلمیں
زمرہ:فرانسیسی زبان کی فلمیں
زمرہ:فرانسیسی فلمیں
زمرہ:فرانسیسی مزاحیہ-ڈراما فلمیں
زمرہ:2010ء کی دہائی کی مزاحیہ-ڈراما فلمیں
زمرہ:بیلجئیمی مزاحیہ-ڈراما فلمیں
زمرہ:لکسمبرگی اینیمیٹڈ فلمیں
زمرہ:دوستی کے بارے میں اینیمیٹڈ فلمیں
زمرہ:یتیموں کے بارے میں فلمیں
زمرہ:فرانسیسی اینیمیٹڈ فلمیں
زمرہ:بچوں کی اینیمیٹڈ فلمیں
زمرہ:سٹوڈیو کینال کی فلمیں